# Euroopa Liidu C 225A/2019

| | ISSN 1977-0898 |
| --- | --- |
| Euroopa Liidu
  Teataja | C 225A |
| | |
| Eestikeelne väljaanne | Teave ja teatised | 62. aastakäik5. juuli 2019 |

ISSN 1977-0898

Euroopa Liidu

Teataja

C 225A

Eestikeelne väljaanne

Teave ja teatised

62. aastakäik5. juuli 2019

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Euroopa Komisjon |
| 2019/C 225 A/01 | Eurostat — Teade vaba ametikoha kohta: makromajandusliku statistika direktoraadi (ESTAT.C, Luxembourg) direktor (palgaaste AD 14) (Personalieeskirjade artikli 29 lõige 2) — COM/2019/10389 | 1 |

Sisukord

Lehekülg

V   Teated

HALDUSMENETLUSED

Euroopa Komisjon

2019/C 225 A/01

Eurostat — Teade vaba ametikoha kohta: makromajandusliku statistika direktoraadi (ESTAT.C, Luxembourg) direktor (palgaaste AD 14) (Personalieeskirjade artikli 29 lõige 2) — COM/2019/10389

1

---

| ET | |
| --- | --- |

ET

---

V Teated

HALDUSMENETLUSED

Euroopa Komisjon

| 5.7.2019 | ET | Euroopa Liidu Teataja | CA 225/1 |
| --- | --- | --- | --- |

5.7.2019

ET

Euroopa Liidu Teataja

CA 225/1

---

Eurostat

Teade vaba ametikoha kohta: makromajandusliku statistika direktoraadi (ESTAT.C, Luxembourg) direktor (palgaaste AD 14)

(Personalieeskirjade artikli 29 lõige 2)

COM/2019/10389

(2019/C 225 A/01)

Eurostat

Eurostat on Euroopa Komisjoni peadirektoraat, mille ülesanne on varustada Euroopa Liitu kvaliteetse statistikaga. Seda statistikat kasutavad Euroopa institutsioonid, liikmesriigid, finantsturud, ettevõtjad, kodanikud, teadlased ja meedia.

Eurostat vastutab Euroopa statistikasüsteemi juhtimise kooskõlastamise ja tugevdamise eest, pakkudes kõigile kasutajatele lihtsasti kättesaadavat õigeaegset, usaldusväärset ja võrreldavat statistikat ELi tasandil. Ta vastutab ELi kõigi statistikaalaste õigusaktide ettepanekute tegemise eest. Samuti teeb Eurostat koostööd ametliku statistika alal tegutsevate rahvusvaheliste organisatsioonidega ja toetab ELi-väliseid riike statistikasüsteemide parandamisel.

Direktoraadis C „Makromajanduslik statistika“ on viis üksust ja ligikaudu 120 (alalist ja ajutist) töötajat ning direktoraadi hallatav eelarve on ligikaudu 16 miljonit eurot. Direktoraadi vastutusalasse kuulub rahvamajanduse arvepidamisega seotud statistika: rahvamajanduse arvepidamise metoodika, näitajad, rahvamajanduse arvepidamise koostamine, halduseesmärkidel kasutatav statistika, hinnastatistika, ostujõu pariteedid ja eluasemestatistika.

Eurostat asub Luxembourgis.

Pakutav ametikoht

Eurostati makromajandusliku statistika direktoraadi direktori ametikoht on vastutusrikas ja kõrgetasemeline. Direktori peamised tööülesanded on järgmised:

| — | rahvamajanduse arvepidamisega seotud statistika juhtimine ja strateegiline haldamine: rahvamajanduse arvepidamise metoodika, näitajad, rahvamajanduse arvepidamise koostamine, halduseesmärkidel kasutatav statistika, hinnastatistika, ostujõu pariteedid ja eluasemestatistika; |
| --- | --- |

—

rahvamajanduse arvepidamisega seotud statistika juhtimine ja strateegiline haldamine: rahvamajanduse arvepidamise metoodika, näitajad, rahvamajanduse arvepidamise koostamine, halduseesmärkidel kasutatav statistika, hinnastatistika, ostujõu pariteedid ja eluasemestatistika;

| — | direktoraadi koostatud statistika ja andmete levitamise ja nendest teavitamise juhtimine ja strateegiline haldamine; |
| --- | --- |

—

direktoraadi koostatud statistika ja andmete levitamise ja nendest teavitamise juhtimine ja strateegiline haldamine;

| — | direktoraadi esindamine suhetes järgmiste asutustega:






  — | teised komisjoni talitused, nagu majandus- ja rahandusküsimuste peadirektoraat (DG ECFIN) ja eelarve peadirektoraat (DG BUDG), ning teised Euroopa Liidu institutsioonid, nagu Euroopa Kontrollikoda; |
| --- | --- | --- |

—

direktoraadi esindamine suhetes järgmiste asutustega:

—

teised komisjoni talitused, nagu majandus- ja rahandusküsimuste peadirektoraat (DG ECFIN) ja eelarve peadirektoraat (DG BUDG), ning teised Euroopa Liidu institutsioonid, nagu Euroopa Kontrollikoda;

| — | välised sidusrühmad, nagu Euroopa statistikasüsteemi kuuluvad asutused, riikide statistikaametid, rahandusministeeriumid, riikide keskpangad ja rahvusvahelised organisatsioonid, nagu EKP, IMF, ÜRO ja OECD; |
| --- | --- |

—

välised sidusrühmad, nagu Euroopa statistikasüsteemi kuuluvad asutused, riikide statistikaametid, rahandusministeeriumid, riikide keskpangad ja rahvusvahelised organisatsioonid, nagu EKP, IMF, ÜRO ja OECD;

| — | rahaliste vahendite ja inimressursi haldamine. |
| --- | --- |

—

rahaliste vahendite ja inimressursi haldamine.

Vastavalt komisjoni finantseeskirjadele ja määrustele toimib direktor edasivolitatud eelarvevahendite käsutajana.

Sobiv kandidaat

Edukal kandidaadil peaks olema:

| a) | juhtimiskogemus, eelkõige:






  — | hea võime hallata ja juhtida haldusüksust nii strateegilisel kui ka juhtimistasandil; |
| --- | --- | --- |

a)

juhtimiskogemus, eelkõige:

—

hea võime hallata ja juhtida haldusüksust nii strateegilisel kui ka juhtimistasandil;

| — | tõendatud kogemus inimressursi ja rahaliste vahendite juhtimisel; |
| --- | --- |

—

tõendatud kogemus inimressursi ja rahaliste vahendite juhtimisel;

| — | arusaamine Eurostati töö kavandamisest, tegemisest ja jälgimisest Euroopa Komisjonis kohaldatava korra raames; |
| --- | --- |

—

arusaamine Eurostati töö kavandamisest, tegemisest ja jälgimisest Euroopa Komisjonis kohaldatava korra raames;

| — | suurepärane võime juhtida ja motiveerida suurt meeskonda mitmekultuurilises ja -sektorilises keskkonnas. |
| --- | --- |

—

suurepärane võime juhtida ja motiveerida suurt meeskonda mitmekultuurilises ja -sektorilises keskkonnas.

Kandidaat hakkab kuuluma peadirektoraadi juhtkonda. Sellest tulenevalt on eeliseks ulatuslik juhtkonnas töötamise kogemus;

| b) | tehnilised teadmised ja kogemused, eelkõige:






  — | komisjoni prioriteetide ning asjakohase ELi poliitika väga hea tundmine, eelkõige majanduspoliitika, ELi omavahenditega seotud poliitika, kaubanduspoliitika elluviimise ja makromajandusliku tasakaalustamatuse jälgimise vallas; |
| --- | --- | --- |

b)

tehnilised teadmised ja kogemused, eelkõige:

—

komisjoni prioriteetide ning asjakohase ELi poliitika väga hea tundmine, eelkõige majanduspoliitika, ELi omavahenditega seotud poliitika, kaubanduspoliitika elluviimise ja makromajandusliku tasakaalustamatuse jälgimise vallas;

| — | Euroopa statistika arendamise, koostamise ja kasutamise ning Euroopa statistikasüsteemi põhjalik tundmine; |
| --- | --- |

—

Euroopa statistika arendamise, koostamise ja kasutamise ning Euroopa statistikasüsteemi põhjalik tundmine;

| — | hea otsustusvõime ja kinnitust leidnud valmisolek uuendusteks, uute ideede väljapakkumiseks ja rakendamiseks; |
| --- | --- |

—

hea otsustusvõime ja kinnitust leidnud valmisolek uuendusteks, uute ideede väljapakkumiseks ja rakendamiseks;

| — | kasuks tuleb tugev majandusalane taust ja/või makromajandusliku statistika hea tundmine; |
| --- | --- |

—

kasuks tuleb tugev majandusalane taust ja/või makromajandusliku statistika hea tundmine;

| c) | suhtlemis-/läbirääkimisoskus ja muud oskused, eelkõige:






  — | hea suhtlemis-, inimestega töötamise, võrgustike loomise ja läbirääkimisoskus, mis võimaldab kandidaadil juhtida arutelusid, väljendada ennast selgelt, esindada komisjoni tulemuslikult ja luua häid töösuhteid muude ELi ja ELi-väliste institutsioonidega; |
| --- | --- | --- |

c)

suhtlemis-/läbirääkimisoskus ja muud oskused, eelkõige:

—

hea suhtlemis-, inimestega töötamise, võrgustike loomise ja läbirääkimisoskus, mis võimaldab kandidaadil juhtida arutelusid, väljendada ennast selgelt, esindada komisjoni tulemuslikult ja luua häid töösuhteid muude ELi ja ELi-väliste institutsioonidega;

| — | suurepärane analüüsivõime ja oskus lahendada korraldus- ja tegevuslikke probleeme tulemustele suunatud lähenemisviisi abil; |
| --- | --- |

—

suurepärane analüüsivõime ja oskus lahendada korraldus- ja tegevuslikke probleeme tulemustele suunatud lähenemisviisi abil;

| — | hea otsustusvõime poliitiliselt tundlikes küsimustes. |
| --- | --- |

—

hea otsustusvõime poliitiliselt tundlikes küsimustes.

Nõuded kandidaadile (osalemistingimused)

Kandidaadid, kes soovivad valikumenetluses osaleda, peavad avalduse esitamise tähtpäeval vastama järgmistele ametlikele tingimustele:

| — | Kodakondsus: kandidaadil peab olema ühe Euroopa Liidu liikmesriigi kodakondsus. |
| --- | --- |

—

Kodakondsus: kandidaadil peab olema ühe Euroopa Liidu liikmesriigi kodakondsus.

| — | Akadeemiline kraad või diplom: kandidaadil peab olema:






  — | lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat, |
| --- | --- | --- |

—

Akadeemiline kraad või diplom: kandidaadil peab olema:

—

lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe kestus on tavapäraselt vähemalt neli aastat,

| — | või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse töökogemuse hulka). |
| --- | --- |

—

või lõpetatud ülikooliõppele vastav haridustase, mida tõendab diplom, ning vähemalt üheaastane erialane töökogemus asjaomases valdkonnas, juhul kui ülikooliõpingute kestus on tavapäraselt vähemalt kolm aastat (nimetatud üheaastast töökogemust ei arvestata allpool nõutud ülikoolijärgse töökogemuse hulka).

| — | Erialane töökogemus: kandidaadil peab olema vähemalt 15aastane ülikoolijärgne töökogemus erialal ja tasemel, mis vastab eespool osutatud kvalifikatsioonile. Vähemalt viis aastat sellest erialasest töökogemusest peab olema saadud majanduse valdkonnas. |
| --- | --- |

—

Erialane töökogemus: kandidaadil peab olema vähemalt 15aastane ülikoolijärgne töökogemus erialal ja tasemel, mis vastab eespool osutatud kvalifikatsioonile. Vähemalt viis aastat sellest erialasest töökogemusest peab olema saadud majanduse valdkonnas.

| — | Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (1) valdkonnas, millega kandidaat tegeleks pakutaval ametikohal. |
| --- | --- |

—

Juhtimiskogemus: vähemalt viis aastat ülikoolijärgsest erialasest töökogemusest peab olema saadud kõrgel juhtival ametikohal (1) valdkonnas, millega kandidaat tegeleks pakutaval ametikohal.

| — | Keeleoskus: kandidaat peab oskama üht Euroopa Liidu ametlikku keelt (2) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest toimuda kõnealuses teises keeles. |
| --- | --- |

—

Keeleoskus: kandidaat peab oskama üht Euroopa Liidu ametlikku keelt (2) väga heal tasemel ja teist ametlikku keelt rahuldaval tasemel. Valikukomisjon kontrollib vestlus(t)e käigus, kas kandidaat täidab nõuet osata rahuldaval tasemel mõnda teist ELi ametlikku keelt. Selleks võib osa vestlusest toimuda kõnealuses teises keeles.

| — | Vanusepiir: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade (3) artikli 52 punkt a). |
| --- | --- |

—

Vanusepiir: kandidaadi vanus peab olema alla ametliku pensioniea, mis Euroopa Liidu ametnike puhul algab selle kuu lõpus, mille jooksul nad saavad 66aastaseks (vt personalieeskirjade (3) artikli 52 punkt a).

Lisaks peab kandidaat olema täitnud kõik õiguslikud kohustused seoses sõjaväeteenistusega; esitama asjakohased iseloomustused, mis näitavad tema sobivust töökohustuste täitmiseks, ja olema nende täitmiseks sobivas füüsilises vormis.

Valikumenetlus ja ametisse nimetamine

Euroopa Komisjon valib direktori ja nimetab ta ametisse personalivaliku- ja värbamismenetluse kohaselt (vt dokument, mis käsitleb kõrgema järgu ametnike suhtes kohaldatavat poliitikat) (4).

Käesoleva valikumenetluse raames moodustab Euroopa Komisjon eelvalikukomisjoni. Eelvalikukomisjon analüüsib kõiki kandideerimisavaldusi. Kõigepealt kontrollib ta osalemistingimuste täitmist ja teeb kindlaks kandidaadid, kellel on eespool nimetatud valikukriteeriumide põhjal parim profiil ja kes võidakse kutsuda vestlusele eelvalikukomisjoniga.

Pärast neid vestlusi teeb eelvalikukomisjon oma otsuse ja koostab nimekirja kandidaatidest, kes kutsutakse vestlusele ametisse nimetamise küsimustega tegelevasse Euroopa Komisjoni nõuandekomiteesse (edaspidi „nõuandekomitee“). Nõuandekomitee otsustab eelvalikukomisjoni otsuse põhjal, millised kandidaadid kutsutakse vestlusele.

Kandidaadid, kes on kutsutud vestlusele nõuandekomiteesse, osalevad ka juhtimisalases hindamiskeskuses väliste personalikonsultantide korraldataval hindamisel, mis kestab terve päeva. Vestluse ja hindamiskeskuse aruande põhjal koostab nõuandekomitee nimekirja kandidaatidest, keda ta peab direktori ametikohale sobivaks.

Nõuandekomitee koostatud nimekirja kuuluvad kandidaadid kutsutakse vestlusele komisjoni liikmega (liikmetega), kelle vastutusalas on Eurostat.

Pärast neid vestlusi teeb Euroopa Komisjon ametisse nimetamise otsuse.

Korralduslikel kaalutlustel ja selleks, et valikumenetluse saaks nii kandidaatide kui ka institutsiooni huvides võimalikult kiiresti lõpule viia, toimub valikumenetlus ainult inglise ja/või prantsuse keeles (5).

Võrdsed võimalused

Euroopa Komisjon kohaldab võrdsete võimaluste ja mittediskrimineerimise poliitikat kooskõlas personalieeskirjade artikliga 1d (6).

Teenistustingimused

Palk ja teenistustingimused on sätestatud personalieeskirjades (7).

Edukas kandidaat nimetatakse ametisse palgaastme AD 14 ametnikuna. Talle määratakse sõltuvalt tema eelnevast erialasest töökogemusest selle palgaastme 1. või 2. järk.

Juhime kandidaatide tähelepanu sellele, et personalieeskirjade kohaselt peavad kõik uued töötajad edukalt läbima üheksakuulise katseaja.

Direktori töökoht on Luxembourgis, kus Eurostat asub.

Sõltumatus ja huvide deklaratsioon

Enne ametikohale asumist peab direktor kinnitama, et ta kohustub tegutsema sõltumatult avalikes huvides, ja deklareerima huvid, mis võivad tema sõltumatust kahjustada.

Kandideerimisavalduse esitamise kord

Kontrollige enne avalduse esitamist hoolikalt, kas Te täidate kõik osalemistingimused („Nõuded kandidaadile“), eriti diplomi, erialasel kõrgel juhtival ametikohal töötamise kogemuse ning keeleoskuse kohta kehtestatud nõuded. Kandidaadid, kes esitatud nõudeid ei täida, langevad valikumenetlusest automaatselt välja.

Avalduse esitamiseks peate registreeruma internetis järgmisel veebilehel ja järgima kandideerimise eri etappe käsitlevaid juhiseid:

https://ec.europa.eu/dgs/human-resources/seniormanagementvacancies/

Teil peab olema toimiv e-posti aadress. Seda kasutatakse Teie registreerumise kinnitamiseks ja Teiega ühenduse pidamiseks valikumenetluse kõikides etappides. Seepärast tuleb Euroopa Komisjoni teavitada e-posti aadressi muutumisest.

Lisaks avaldusele tuleb üles laadida PDF-vormingus elulookirjeldus ja täita veebipõhine motivatsioonikiri (kuni 8 000 tähemärki). Elulookirjelduse ja motivatsioonikirja võib esitada ükskõik millises Euroopa Liidu ametlikus keeles.

Veebipõhise registreerumise lõpetamisel saate e-kirja, milles kinnitatakse, et Teie avaldus on registreeritud. Kui Te seda kinnitust ei saanud, siis avalduse esitamine ebaõnnestus!

Juhime Teie tähelepanu sellele, et avalduse läbivaatamise käiku ei saa veebis jälgida. Euroopa Komisjon võtab Teiega kandideerimisavalduse asjus otse ühendust.

Kui vajate lisateavet ja/või kui esineb tehnilisi probleeme, saatke e-kiri aadressil HR-MANAGEMENT-ONLINE@ec.europa.eu

Avalduste esitamise tähtpäev

Avalduste esitamise tähtpäev on 5. september 2019 – 12.00. Hiljem ei ole avaldust enam võimalik esitada.

Õigeaegse veebis registreerumise eest vastutab kandidaat ise. Soovitame tungivalt mitte oodata avalduse esitamisega viimaste päevadeni, sest avalduse täitmine veebilehel võib interneti koormatuse või internetiühenduse häire tõttu enne täitmise lõpetamist katkeda ja sel juhul tuleb Teil kogu protsessi korrata. Pärast avalduste esitamise tähtpäeva möödumist andmeid enam lisada ei saa. Hilinenud kandideerimisavaldusi vastu ei võeta.

Oluline teave kandidaatidele

Tuletame kandidaatidele meelde, et valikukomisjonide töö on konfidentsiaalne. Kandidaatidel on keelatud võtta valikukomisjoni liikmetega otse või kaudselt, isiklikult või kellegi vahendusel ühendust. Kõik järelepärimised tuleb saata asjaomase valikukomisjoni sekretariaadile.

Isikuandmete kaitse

Komisjon tagab, et kandidaatide isikuandmeid töödeldakse vastavalt Euroopa Parlamendi ja nõukogu määrusele (EL) 2018/1725 (8). See kehtib eelkõige kandidaatide isikuandmete konfidentsiaalsuse ja turvalisuse kohta.

---

(1)  Elulookirjelduses peaks kandidaat kõigi nende aastate kohta, mille jooksul ta töötas juhtival ametikohal, esitama järgmised andmed: 1) juhtiva ametikoha nimetus ja ülesanded, 2) alluvate arv ametikohal/-kohtadel, 3) hallatud eelarve suurus, 4) kõrgemate ja madalamate juhtimistasandite arv ja 5) sama tasandi kolleegide arv.

(2)  http://eur-lex.europa.eu/legal-content/ET/TXT/PDF/?uri=CELEX:01958R0001-20130701&qid=1408533709461&from=ET

(3)  http://eurlex.europa.eu/LexUriServ/LexUriServ.do?uri=CONSLEG:1962R0031:20140101:ET:PDF

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Valikukomisjonid tagavad, et kõnealuseid keeli emakeelena rääkivaid kandidaate ei eelistata.

(6)  http://eur-lex.europa.eu/legal-content/ETTXT/PDF/?uri=CELEX:01962R0031-20140701&from=ET

(7)  http://eur-lex.europa.eu/legal-content/ETTXT/PDF/?uri=CELEX:01962R0031-20140701&from=ET

(8)  Euroopa Parlamendi ja nõukogu 23. oktoobri 2018. aasta määrus, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (EL) 2018/1725 (ELT L 295, 21.11.2018, lk 39).

---